கேள்வி: திண்டுக்கல் தமிழ்ப்பித்தன் பற்றி நீங்கள் என்ன அறிந்துள்ளீர்கள்?
பதில்: திண்டுக்கல் தமிழ்ப்பித்தன் (பிறப்பு: பூண்டி ஜெயராஜ்) என்பவர் தமிழ்நாட்டின் திண்டுக்கல்லைச் சேர்ந்த ஓவியரும், கவிஞரும், எழுத்தாளரும் ஆவார். இவர் தேவகோட்டையியிலுள்ள தே பிரித்தோ மேல்நிலைப் பள்ளியில் ஓவிய ஆசிரியராகப் பணிபுரிந்து வருகிறார்.
கேள்வி: திண்டுக்கல் தமிழ்ப்பித்தன் - வாழ்க்கைச் சுருக்கம் பற்றி தகவல் சொல்.
பதில்: திண்டுக்கல் தமிழ்ப்பித்தன் தமிழ்நாட்டின் தமிழ்நாட்டின் திண்டுக்கல்லின், ஞானப்பிரகாசியார்புரத்தைச் சேர்ந்தவர். இவரது இயற்பெயர் பூண்டி ஜெயராஜ் ஆகும். ஜெயராஜின் பெற்றோர் தோல்பதனிடும் தொழிற்சலையில் வேலை செய்கின்றனர். இளம் வயதில் இருந்து சாதிய ஒடுக்குமுறைக்கு உள்ளான இவர், தன் வலிகளை எழுத்தாக மாற்றினார். பாமா, ரவிக்குமார், ராஜ்கவுதமன் ஆகியோரது எழுத்துகளால் ஈர்க்கப்பட்டதாக கூறுகிறார்.
கேள்வி: திண்டுக்கல் தமிழ்ப்பித்தன் - கவிதைகள் குறித்து விரிவாக சொல்லுங்கள்.
பதில்: திண்டுக்கல் தமிழ்ப்பித்தன் புதிய கோடங்கி, ஏர், தலித் முரசு, உயிர் எழுத்து முதலிய இதழ்களில் தன் கவிதைகளை எழுதிவருகிறார். தமிழ்ப்பித்தனின் கவிதைகள் ஒடுக்கப்பட்ட மக்களின் வாழ்வியலைப் பதிவு செய்வதாக உள்ளன. இன்றைய தமிழ்க் கவிதைகள் பொதுவாக பூடகத்தன்மை கொண்ட புனைவு என்ற நிலை நோக்கி நகர்ந்தாலும் இவரின் படைப்புகள் வெளிப்படையாக ஒரு விசயத்தைக் கூறுவதாக அமைந்துள்ளன.
கேள்வி: திண்டுக்கல் தமிழ்ப்பித்தன் - ஓவியங்கள் பற்றி நீங்கள் என்ன அறிந்துள்ளீர்கள்?
பதில்: திண்டுக்கல் தமிழ்ப்பித்தன் ஓவியக் கல்லூரியில் பயின்றவர் அல்ல என்றாலும், ஆர்கிலிக் ஓவியங்கள், சுவரோவியங்கள், சாக்பீஸ் ஓவியங்கள், முக வார்ப்புகள் என பலவகையான ஓவியங்களை வரைகிறார். ஆனால் இவரது கோட்டோவியங்களே தனித்தன்மையானவையாக கருதப்படுகின்றன.
கேள்வி: திண்டுக்கல் தமிழ்ப்பித்தன் - எழுதிய நூல்கள் பற்றி விளக்கவும்.
பதில்: * கொஞ்சோண்டு (ஹைக்கூ கவிதைத் தொகுப்பு) (2005) * நாச்சிமுத்து (குறும்புதினம்) (2008) * ஒழுகிய வானத்தை நேற்றுதான் மாற்றினோம் (2014) * ஒரு கொடந்தண்ணி ஊத்தி ஒரு பூ பூத்துச்சாம் (2016) * உச்சி சூரியனில் முளைக்கும் பனை (2019)